
Decembrie 1989 — Dezvăluiri în 
premieră 

În premieră absolută, în ediţia specială a TVR 1 Decembrie Roşu: Dezvăluiri în premieră 


editor din „Dosarul Revoluţiei” — episodul Revoluţie sau lovitură de stat? din 22 decembrie 

2022, realizatorul Mihai Rădulescu şi invitaţii săi ne-au adus noi dezvăluiri relevante, 

(©) unele inedite, pentru confirmarea adevarurilor ascunse si devoalarea secretelor murdare 
Adauga ale autorilor loviturii de stat din decembrie 1989. 

comentariu 

Invitaţii menţionaţi au fost: general de justiție — magistrat Cătălin Ranco Pitu, procuror șef 

“e al Secţiei Parchetelor Militare de pe lângă ÎCCJ, istoricul Cosmin Popa, cercetător la 

Institutul de Istorie Nicolae lorga al Academiei Române, specializat în istoria Uniunii 

Trimite Sovietice și a comunismului european şi jurnaliştii de televiziune Cornel Mihalache şi 


Razvan Butaru, poate cei mai dedicați şi obiectivi investigatori ai evenimentelor din 
Decembrie 1989. 


În sinteză, noile informaţii, a căror valoare probatorie apare indubitabilă, privesc mai 
multe stări de fapt, dintre care menţionăm: 


lon Iliescu a convocat generalii Armatei, agenţi ai GRU, la un consiliu de taină unde 
Brucan a iterat că Armata este unicul suport al noii puterii, dar și că Armata a reprimat 
sângeros revolta populației şi, pe cale de consecinţă, trebuie să apară cu imaginea 
nepatata. lon Iliescu a preluat imediat ideea şi adresându-se generalilor vinovaţi de 
represiune, în calitatea sa de nou comandant suprem, a decis: Trebuie să luăm petele de 
pe voi şi să le punem pe terorişti (videograma 1.11.15) ; 

Colonelul Filip Teodorescu a fost numit de directorul Serviciului Român de Informaţii, 
Virgil Măgureanu, cenzor al serialului „Revoluţia Română în direct“ realizat de Virgil 
Tatomir şi Mihai Tatulici (videogramele 1.08.41 — 1.10.38); 

Petre Roman a afirmat în 2007, cu prilejul unui turneu în opt state vest-europene, şi a 
scris în 2018 (în volumul memorialistic „Despre pasiune în vremuri de libertate“): Cel 
puţin o parte a ziselor acţiuni teroriste au fost, în realitate, diversiuni puse în mişcare de 
conducători ai Armatei confruntati cu acuzaţii dure pentru participarea Armatei la 
represiunea sângeroase a revoltei populare. Apoi, în anul 2022, din fotoliul de director 
general al Institutului Revoluţiei Romane, a susţinut o cu totul altă teză: A tras 
Securitatea (videograma 22); 

Solicitarea sprijinului militar sovietic este dovedită de comunicate explicite cât se poate 
de clare şi repetat transmise de către Televiziunea Română şi Radio România 
(videograma 1.06.56) 

Din videogramele mai sus enumerate, o vom prezenta, în transcriere, pe cea care 
reprezintă o ştire în premieră absolută, privind rolul de consilier — cenzor exercitat de 
colonelul Filip Teodorescu asupra serialului de televiziune „Revoluţia Română în direct“. 


Razvan Butaru: — Serviciile v-au bântuit încă din 1990, de la Revoluţia Română în 
direct... 


Mihai Tatulici: — Da, aşa se întâmplă atunci când joci cărţi mari. 


R.B. : — Aţi spus undeva în carte că în momentul în care ati dezvăluit că Armata a tras, 
un anume Serviciu şi-a făcut datoria de a... 

Sorin Roşca Stănescu: Misteriosul ... Europa: o idee, sau un racket cu mu... 


întâlnesc cu el: Va Bo cc. în Piaţa Romana! Eu reprezentam o 


instituţie, Televiziunea publica, dar ăla ce instituție o reprezenta la ora două noaptea în 


Piaţa Romană?! 


Era vorba de domnul Filip Teodorescu, care tocmai ieşise din încălecătura de la 
Timişoara, din arest, puşcărie, ce dracu' a fost. Era, în ghilimele, consilierul directorului 
Serviciului Român de Informaţii. Ne-am întâlnit noaptea, am vorbit, am stabilit că facem 
aşa....În sensul că îl sunăm şi-i spunem: Episodul e gata, joi veniţi să-l vizionati, dacă 
aveţi observaţii să avem timp să le operăm. Şi totul a mers bine, pana când domnul 


consilier... 
R.B. — Cenzor... 
M.T. — ...cenzor a început să fie nemulţumit de atitudinea noastră... Adică, am început 


să umblăm pe la Armată, să cerem de la Ministerul Apărării tot felul de chestii, să vedem 
imagini... 


Quod erat demonstrandum! Consilierul-cenzor a intervenit la momentul în care Virgil 
Tatomir şi Mihai Tatulici erau pe cale de a deveni contravenienti ai directivei 
comandantului suprem, lon Iliescu, privind transferarea responsabilități Armatei pentru 
represiunea sângeroasă a revoltei populației asupra teroriştilor, adică a Securităţii. În 
complinire, în emisiunea TVR 1 la care ne referim, domnul general de justiție — magistrat 
Cătălin Ranco Pitu, procurorul şef al Secţiei Parchetelor Militare, a venit cu precizarea că 
sunt documentate consecinţele discursului lui lon Iliescu prin care a acuzat furibund 
acele forțe bezmetice ale Securităţii, care, nu-i aşa, trăgeau din toate poziţiile. Acest 
discurs, mai precizează domnul general-magistrat, a fost dublat, dacă nu triplat, prin 
retransmitere de către televiziune, radio şi presa scrisă. 


Pe seama scoaterii lui Filip Teodorescu din Penitenciarul de strada Popa Şapcă nr. 7 din 
Timişoara, menţionat de prin anul 1514 în „Analele Regatului Ungariei”, circula, zic unii, o 
legendă urbană, cum că Virgil Măgureanu i-a oferit libertatea şi absolvirea de acuzaţii 
dacă va omite orice fel de referire la prezenţa forțelor speciale sovietice în Timişoara. 


Ca martor al unei convorbiri telefonice din 18 decembrie, dintre Filip Teodorescu şi lulian 
Vlad, cu referire la evenimentele din ziua anterioară, cel din urmă l-a admonestat sever 
pe Filip Teodorescu pentru faptul de a nu fi executat integral ordinul interzicerii accesului 
în Timişoara a autoturismelor Lada cu turişti sovietici. Autoturisme noi, cu numere de 
înmatriculare în serie şi ocupanti tineri, care au pătruns în oraş pe Calea Buziasului. 
Poartă de intrare pentru care generalul Nuta, adjunct al ministrului de Interne, şeful 
Inspectoratului General al Miliției, nu a destinat efectivele necesare, motivând că nu mai 
dispune de personal. Dar nici Filip Teodorescu nu a făcut vreo diligenta pentru o altă 
soluție. 


Eram dispus să depun mărturie în instanță, despre acest episod, de natură a atesta ca 
prezenţa forțelor speciale sovietice era o realitate. O realitate, de care, însă, aveam să- 
mi dau seama, instanţa nu era în mod real interesată, iar Filip Teodorescu mi-a pus în 
acoladă roşie paragraful din însemnările pregătite pentru proces, adnotându-l: Nu este 
cazul. Mi-a fost evident de ce nu era cazul, având în vedere cine şi cum preluase 
puterea, dar primisem şi un avertisment expres pe care generalul Militaru mi l-a facut 
personal în dimineaţa zilei de 4 ianuarie 1990, în sensul că dacă voi mişca în front ori voi 
contraveni referintelor pozitive pe care le are despre mine de la vecinul său, locotenent- 
colonel Gheorghe Stan, fost locţiitor al generalului Emil Macri, şeful Direcţiei a Il-a 
Contrainformatii Economice: „Dacă vreau te pot împuşca“. 


Când am fost audiat ca martor în Dosarul decembrie 1989 de către echipa de procurori 
militari, din care făcea parte şi actualul şef al Secţiei Parchetelor Militare, mi s-a 
învederat că cercetarea exclude conexiunile externe. Mi-am spus, în sinea mea, că 
Parchetul va face, din nou, corvoada inutilă a lui Sisif. 


Jurnalistul Răzvan Butaru spunea că adevărul mult clamat se află consemnat în volumul 
imens al documentelor generate de evenimentele din decembrie 1989, inclusiv — şi mai 
cu seamă — în presa timpului, completam şi noi. O remarcă notabilă, făcută de un 
cunoscător. Dar, adăugăm, relevarea adevărului din muntele de steril necesită, pe lângă 
eforturile căutătorului gramului de aur din tonele de zăcăminte, abordări obiective, non 
partizane, eliberate de prejudecăţi, clivaje de logică şi inteligenţă, de gândire obstructivă, 
chiar rea-vointa şi alte asemenea non criterii de investigare generate de sindromul 
Hodor. 


Autor: &Aurel |. Rogojan 


Sursa: cotidianul.ro 

